
Atklāts konkurss
[bookmark: _Hlk207270551]“Interaktīvo displeju un multimediju iekārtu piegāde pašvaldības iestādēm”
(Iepirkuma identifikācijas Nr. ĀNP 2026/44)

ĀDAŽU NOVADA PAŠVALDĪBAS IEPIRKUMU KOMISIJAS
SĒDES PROTOKOLS
Ādažos, Ādažu novadā

2026. gada 2. jūnijā	Nr. 5-6-2026/44-6

Komisijas izveides pamats: Ādažu novada pašvaldības domes 2025. gada 24. jūlija lēmums Nr. 306 “Par Ādažu novada pašvaldības Iepirkumu komisijas sastāva apstiprināšanu”,  2025. gada 27. novembra sēdes lēmums (protokols Nr.28, § Nr. 40) “Par  izmaiņām Iepirkumu komisijas sastāvā”, 2026. gada 1. aprīļa sēdes lēmums Nr. 133 “Par izmaiņām pašvaldības Iepirkuma komisijas sastāvā”.
Sēdi vada: komisijas priekšsēdētājs: Gatis Miglāns.
Sēdē piedalās: komisijas locekļi: Evija Šefere, Everita Kāpa, Alīna Liepiņa-Jākobsone, Karina Sprūde, Jānis Leja.
Sēdi protokolē: Alīna Liepiņa-Jākobsone.
Sēdi atklāj plkst. 10.30.
DARBA KĀRTĪBĀ:
1. Atbilžu sniegšana uz ieinteresētā piegādātāja jautājumiem.
SANĀKSMES GAITA:
1. A. Liepiņa-Jākobsone ziņo, ka ir saņemti ieinteresētā piegādātāja jautājumi.
2. Komisija iepazīstas ar iesniegtajiem jautājumiem, sagatavotajām atbildēm un lemj par sniedzamajām atbildēm:
	1.jautājums

	Par reakcijas laiku (4. jautājums)
Komisija norāda, ka 5 ms reakcijas laiks 86” displejiem esot “normāls un atbilstošs rādītājs”.
Pretarguments
Tirgū 86” interaktīvajiem displejiem reakcijas laiks 5 ms nav standarts. Lielākā daļa ražotāju norāda 6–8 ms:
BenQ RP/RM → 8 ms
ViewSonic IFP → 6–8 ms
Promethean ActivPanel → 7–8 ms
SMART MX/6000S → 8 ms
Clevertouch IMPACT → 6–8 ms

GTG (Gray-to-Gray) nav standartizēts mērījums. Ražotāji to mēra atšķirīgi, tāpēc prasība “≤5 ms” nav objektīvi salīdzināma.
Pedagoģiski reakcijas laiks nav kritisks parametrs. Lietotājs nejūt atšķirību starp 4 ms un 8 ms, jo interaktīvajos displejos svarīgākais ir touch latency (skāiena aizture vai reakcijas laiks uz pieskārienu) ir laika posms, kas pagājis no brīža, kad tavs pirksts vai speciālā pildspalva (stilus) pieskaras ekrānam, līdz brīdim, kad ekrāns uz to reaģē un parāda rezultātu (piemēram, uzzīmē līniju).

To mēra milisekundēs (ms). Jo mazāks ir šis skaitlis, jo ātrāka un dabiskāka ir sajūta, lietojot ekrānu., nevis paneļa reakcijas laiks.)
Lūgums komisijai
Aizstāt prasību ar:
“Displeja reakcijas laiks ne lielāks kā 8 ms”,
kas atbilst tirgus realitātei un neierobežo konkurenci.

	1.atbilde

	Pasūtītājs vairākkārt ir atbildējis uz šo jautājumu un nesaskata vajadzību atkārtoti atbildēt uz pārfrāzētu jautājumu par interaktīvā ekrāna reakcijas laiku. Prasība netiek mainīta.

	2.jautājums

	Par ekrānu spoguļošanu (7. jautājums)
Komisija saglabā prasību par 9 vienlaicīgi spoguļotiem ekrāniem.
Pretarguments
Šī prasība precīzi atbilst tikai vienam modelim — Newline Lyra Pro. Ražotāja dokumentācija:

Lyra Pro specifikācija:
https://newline-interactive.com/wp-content/uploads/2026/05/LyraLPRO23QA_Specsheet_Corp_Newline_1.26_EN_Web.pdf 
Cast+ specifikācija:
https://info-eu.newline-interactive.com/hubfs/Marketing%20Assets%20(Documents)/Specsheets/Software/Cast%2B_Specsheet_Newline_12.23_EN_Web.pdf 
“Maximum Number of Streams Simultaneously — Grid view: up to 9”

Neviens cits ražotājs nepiedāvā 9 vienlaicīgus spoguļojumus. Tirgus standarts ir:
20+ pievienojamas ierīces,
līdz 4 vienlaicīgi spoguļoti ekrāni.
Pedagoģiski 9 apakšekrāni uz 86” displeja nav lietojami — vienas apakšekrāna garākā mala ir aptuveni 38 cm, kas nav pietiekami salasāma no klases aizmugures.
Lūgums komisijai
Aizstāt prasību ar:
vismaz 20 pievienojamām ierīcēm;
līdz 4 vienlaicīgi spoguļotiem ekrāniem.

Tas atbilst izglītības iestāžu vajadzībām un tirgus standartam.

	2.atbilde

	Prasība netiek mainīta. Jautājums jau iepriekš ir atbildēts.

	3.jautājums

	Par procesora prasību (8. jautājums)
Komisija norāda, ka Amlogic A311D2 esot jaudīgs procesors un tam eksistējot “analogi”, piemēram, Qualcomm Snapdragon SA8155P.
Pretarguments
3.1. Nav definēti kritēriji, pēc kuriem vērtēt “analogu”
Norādot konkrētu procesora modeli un pievienojot piebildi “vai analogs”, ir jānosaka:
benchmark rādītāji,
arhitektūras parametri,
GPU/NPU jauda,
vērtēšanas metodika.
Bez šiem kritērijiem nav iespējams objektīvi salīdzināt dažādus procesorus, un tas rada subjektīvas interpretācijas risku.
3.2. Qualcomm Snapdragon SA8155P nav piemērots interaktīvajiem displejiem
Komisijas minētais “analogs” ir tehniski neatbilstošs.
SA8155P ir automotive-grade SoC;
paredzēts automašīnu digitālajiem kokpitiem (digitālais kokpits – transportlīdzekļa vizuālās un vadības informācijas digitālā saskarne);
darbina mērinstrumentu paneļus, infotainment sistēmas (informācijas un izklaides sistēmas), navigāciju un AI funkcijas.
Izturības prasības, kas nav nepieciešamas izglītības tehnikai:
darbība temperatūrā no –40°C līdz +85°C;
pastāvīgas vibrācijas;
elektromagnētiskās slodzes.

Šādas prasības būtiski sadārdzina mikroshēmu un nav nepieciešamas skolās.
Kāpēc tas nav piemērots interaktīvajiem displejiem?
tas ir dārgs;
nav optimizēts lieliem Android displejiem;
praktiski netiek izmantots izglītības paneļu ražotāju risinājumos.

Ko izmanto reālie izglītības displeji?
MediaTek MT9950 / MT96 AN;
Rockchip RK3588;
Amlogic A311D2 (atsevišķos modeļos).

Tādēļ SA8155P nav uzskatāms par analogu A311D2 interaktīvo displeju tirgū.

Lūgums komisijai
Norādot konkrētu procesora modeli un pievienojot piebildi “vai analogs”, noteikt:
benchmark rādītājus,
arhitektūras parametrus,
GPU/NPU jaudu,
vērtēšanas metodiku.

	3.atbilde

	Vērtēšanas metodika būs pēc benchmark punktiem, procesora veiktspējas viena kodola un daudz kodolu režīmā, kur piedāvātā procesora iegūto punktu skaits benchmark nevar būt mazāks par prasītā procesora Amlogic A311D2.

	4.jautājums

	Par komisijas vispārīgo komentāru
Komisija savā atbildē norāda:
“Pasūtītājs nav ieinteresēts nopirkt ekrānu ar lēnu reakcijas laiku, lēnu iebūvētu datoru, neapstrādātu ekrāna virsmu pret pirkstu nospiedumiem un ‘nedzidru’ stiklu…”
Pretarguments
Šis komentārs neattiecas uz lielāko daļu mūsu ierosināto grozījumu.
Mūsu priekšlikumi neparedz:
· samazināt procesora veiktspēju;
· samazināt ekrāna kvalitāti;
· samazināt spilgtumu;
· samazināt aizsargstikla kvalitāti.

Tieši pretēji — mūsu priekšlikumi:
· palielina konkurenci;
· novērš diskriminējošus parametrus;
· ļauj izvēlēties kvalitatīvāku aprīkojumu;
· novērš situāciju, kurā atbilst tikai viens konkrēts modelis.

Neviens no mūsu ierosinājumiem nesamazina kvalitātes prasības.

	4.atbilde

	Prasība netiek mainīta. Jautājums jau iepriekš ir atbildēts.

	5.jautājums

	Par kopsavilkumu (9. jautājums)
Komisija nepiekrīt apgalvojumam, ka tehniskā specifikācija precīzi atbilst vienam konkrētam modelim.
Pretarguments
Komisijas atbilde neatbild uz konkrētiem faktiem:
· reakcijas laiks 5 ms → atbilst tikai Newline;
· spoguļošana 9 ekrāni → atbilst tikai Newline;
· procesors A311D2 → atbilst tikai Newline;
· Android 13 → atbilda tikai Newline (tagad labots);
· svars ≤65 kg → atbilda tikai Newline (tagad labots).

Šo parametru kopums faktiski ļauj piedāvāt tikai vienu konkrētu modeli.
Papildu būtisks apsvērums
Ja tehniskā specifikācija būtu orientēta uz mūsdienīgu, nākamos 10 gadus izmantojamu interaktīvo displeju, prasības būtu:
· stingrākas;
· tehniski progresīvākas;
· orientētas uz ilgtspēju;
· balstītas uz reāliem kvalitātes rādītājiem.
Piemēram, Kontrasta attiecība:
· 5000:1 — zemākais tirgus minimums;
· 7000:1–12000:1 — mūsdienu standarts.

Augstāks kontrasts nodrošina labāku salasāmību klasēs, īpaši gaišās telpās.
Tas vēlreiz apliecina, ka pašreizējā specifikācija nav orientēta uz kvalitāti, bet gan uz viena konkrēta modeļa parametru kopēšanu.

	5.atbilde

	Minimālās prasības ekrānam tika izvirzītas bez ierobežojumu piedāvāt labāku.

	6.jautājums

	Par savietojamību ar izglītības platformām
Lai gan 10. jautājums nav bijis mūsu iesniegtais jautājums, pēc komisijas sniegtās atbildes izvērtēšanas uzskatām par nepieciešamu uzturēt prasību par šīs specifikācijas precizēšanu, jo sniegtā atbilde ir nepietiekama, tehniski nepamatota un rada būtiskus riskus pasūtītājam.
Komisijas atbilde:
“Pretendents var uzstādīt platformu un izsniegt izziņu par savietojamību”
neatrisina problēmu un padara prasību neizmērāmu.
Pretarguments
1. Savietojamību var apliecināt tikai platformas ražotājs
- sertificē tikai platformas ražotājs;
- pretendents to nevar juridiski garantēt.

2. Praktiski nav iespējams veikt pilnvērtīgu testēšanu
- platformas bieži ir slēgtas vai licencētas;
- instalācija nenozīmē pilnvērtīgu darbību.

3. Pretendenta izziņa nav pārbaudāma
- nav iespējams verificēt metodiku un rezultātus;
- pastāv būtiski riski pasūtītājam.

4. Prasība šobrīd ir neizmērāma
- nav definēta;
- nav objektīvi pārbaudāma.

Ierosinātais risinājums
“Pretendents iesniedz platformas ražotāja izsniegtu savietojamības apliecinājumu.”

Tas nodrošina:
· objektivitāti;
· pārbaudāmību;
· risku mazināšanu.

Lūgums komisijai
· pārskatīt 10. jautājuma atbildi;
· precizēt prasību;
· noteikt ražotāja apliecinājumu kā vienīgo pierādījumu;
· izslēgt pretendenta izziņas.

	6.atbilde

	Jautājums jau tika atbildēts. Pasūtītājam var tikt iesniegta izziņa kā apliecinājums. Ar šādu izziņu Pasūtītājs sagaida, ka pretendents vismaz vienu piedāvāto iekārtu ir lietojis un var pārliecināties par tās darbspēju. Pretendentam ar piedāvāto preci nav jārada riski pasūtītājam, ja pasūtītājs jau ir konkrēti norādījis, ar kādu programmatūru ikdienā strādās.


KOMISIJA VIENBALSĪGI NOLEMJ:
1. Apstiprināt atbildes uz iesniegtajiem jautājumiem.
2. Uzdot M. Akmentiņai publicēt atbildes Elektronisko iepirkumu sistēmā (EIS) un nosūtīt to ieinteresētajam pretendentam.
Sēdi slēdz plkst. 11.00.
Pielikumā: 
1. Ieinteresētā piegādātāja jautājumi.

